A Magyar Közlöny csütörtöki számából kiderül, mennyi pénzt különítenek el a következő 5 évben az Útprogram finanszírozására: nagyon sokat.

A vonatkozó kormányhatározatban Orbán Viktor arra szólítja fel a pénzügyminisztert, Varga Mihályt, hogy gondoskodjon

a 2020. évre 320 077 000 000 forint,

a 2021. évre 332 362 000 000 forint,

a 2022. évre 206 434 000 000 forint,

a 2023. évre 82 037 000 000 forint,

a 2024. évre 40 143 000 000 forint

forrás rendelkezésre állásáról. Vagyis a következő öt évben az utakra költött összeg 980 milliárd, közel 1 billió forint lesz. Ennek egy része minden bizonnyal az EU-tól jön majd, ugyanis a határozatban a miniszterelnök Palkovics László innovációért és technológiáért felelős minisztert is felhívja arra, hogy gondoskodjon az Útprogram megvalósításához szükséges európai uniós források folyamatos biztosításáról.